**Pojašnjenje Javnog poziva za podnošenje Programa za obavljanje usluge sakupljanja neopasne otpadne ambalaže**

 Dana 30. listopada 2015. godine društvo Eko otok d.o.o. kao zainteresirani Gospodarski subjekt za Javni poziv za podnošenje Programa za obavljanje usluge sakupljanja neopasne otpadne ambalaže objavljenog 30. rujna 2015. godine (“Narodne novine“ broj 104/15), Fondu za zaštitu okoliša i energetsku učinkovitost podnijelo je upit sljedećeg sadržaja:

 „1. Moli se pojašnjenje točke VI. podtočke 17. Javnog poziva - Obvezna dokumentacija uz Program koja se odnosi na Popis dugotrajne imovine (Obrazac DI) i pojašnjenja te točke u Uputi Javnog poziva u kojem se navodi da "Popis dugotrajne imovine (Obrazac DI) predaju obveznici poreza na dobit i obveznici poreza na dohodak". Dakle, da li su obrazac DI dužni dostaviti i obveznici poreza na dobit i obveznici poreza na dohodak ili samo obveznici poreza na dohodak, i s kojim datumom odnosno da li su obrazac DI dužni dostaviti samo obveznici poreza na dohodak, a ne i obveznici poreza na dobit, budući da obveznici poreza na dobit ne sastavljaju niti su temeljem poreznih propisa dužni podnositi Obrazac DI ili obveznici poreza na dobit dostavljaju Popis dugotrajne imovine kao ispis iz poslovnih knjiga, i s kojim datumom?

 2. Koliko star smije biti izvještaj BONPLUS.

 3. Koliko stare smiju biti Izjave iz točke VI. podtočaka 8., 13., 19., 21., 22. i 23. Javnog poziva - Obvezna dokumentacija uz Program.“

Slijedom navedenog upita, sukladno točki 4.2 teksta cit. Javnog poziva, Fond daje pojašnjenje slijedećeg sadržaja:

 **Ad 1. Sukladno Javnom pozivu Obrazac DI dužni su dostaviti obveznici poreza na dohodak i obveznici poreza na dobit (popis DI kao ispis iz poslovnih knjiga). Iako nije propisan datum izvoda isti ne može biti stariji od 30. rujna 2015. godine kada je predmetni Javni poziv objavljen.**

 **Ad 2. Iako Javnim pozivom niti Uputama Javnog poziva nije određeno koliko star smije biti navedeni Izvještaj, uobičajeno je da izvještaj BONPLUS ne može biti stariji od 30 dana od dana podnošenja Programa za obavljanje usluge sakupljanja neopasne otpadne ambalaže.**

 **Ad 3. Javnim pozivom niti Uputama Javnog poziva nije definiran datum Izjava iz točke VI. podtočaka 8., 13., 19., 21., 22. i 23. Javnog poziva međutim iste ne mogu biti starije od 30. rujna 2015. godine kada je predmetni Javni poziv objavljen.**

Zagreb, 30. listopada 2015.

 DIREKTOR

Sven Müller, dipl. ing. građ.,v.r.